**แนวทางในการเตรียมนำงานวิจัยเสนอแบบโปสเตอร์**

**การประชุมนำเสนอผลงานวิจัยบัณฑิตศึกษาระดับชาติ และนานาชาติ ครั้งที่ 14**

**The 14 th National and International Graduate Research Conference**

**วันที่ 3 พฤษภาคม 2567**

**ณ คณะครุศาสตร์ มหาวิทยาลัยราชภัฎสุรินทร์**

-------------------------------------------------------------------------------------

 ผู้นำเสนอต้องเตรียมนำเสนอโปสเตอร์ตามรูปแบบที่กำหนด บทความวิชาการหรือบทความวิจัย 1 เรื่องต่อ 1 แผ่นโปสเตอร์ซึ่งประกอบด้วยส่วนต่าง ๆ ที่จำเป็นตามรูปแบบของการเขียนงานวิจัย

 **ขนาดและรูปแบบโปสเตอร์**

**รูปแบบทั่วไป**

  ให้ใช้อักษร TH Sarabun PSK ขนาด 18-22

  เตรียมโปสเตอร์ขนาด 120x80 เซนติเมตร แนวตั้ง

  ตราสถาบันขนาด 14x18 เซนติเมตร วางไว้ด้านขวาบนของโปสเตอร์

  รูปของผู้นำเสนอผลงานใช้ขนาดที่เหมาะสม วางไว้ด้านซ้ายบนของโปสเตอร์

**ชื่อเรื่องบทความวิชาการและบทความวิจัย**

 ชื่อเรื่องวิจัย ขนาด 72x80 หรือใช้ขนาดตัวอักษรให้มองเห็นชัดได้ โดยใช้ภาษาไทย หรือภาษาอังกฤษ ขนาดตัวอักษรควรมีขนาดใหญ่ สามารถอ่านได้ในระยะห่าง 1.5 เมตร

  ชื่อผู้นำเสนอ ขนาดตัวอักษร 60-72 หรือใช้ขนาดตัวอักษรให้มองเห็นชัดได้ในระยะ 1.5 เมตร

  ให้เขียนทั้งชื่อเรื่องวิจัยและชื่อผู้นำเสนอเป็นตัวหนา วางไว้ตรงกลางส่วนบนของโปสเตอร์

**หัวเรื่อง**

  ให้ใช้รูปแบบตัวอักษรขนาด 22x28 หรือใช้ขนาดตัวอักษรให้มองเห็นชัดได้ในระยะ 1.5 เมตร ตัวหนา โดยใส่ตัวเลขกำกับหัวเรื่องไปตามลำดับ

**บทคัดย่อ**

  บทคัดย่อต้องประกอบด้วยส่วนต่าง ๆ ดังนี้คือ บทนำ วัตถุประสงค์การวิจัย คำถามวิจัย (ถ้ามี) วิธีดำเนินการวิจัย ผลการวิจัย อภิปรายผล สรุปผลและข้อเสนอแนะ

  ใช้คำในการเขียนบทคัดย่อ ระหว่าง 150-200 คำ

**บทนำ**

  ระบุถึงความสำคัญของปัญหาที่ศึกษาและวรรณกรรมที่เกี่ยวข้อง

  เขียนบทนำ 1-2 ย่อหน้า

**วิธีดำเนินการวิจัย**

  วิธีดำเนินการวิจัยที่ครอบคลุมประชากร กลุ่มตัวอย่าง เครื่องมือวิจัย และสถิติที่ใช้ในการวิเคราะห์ข้อมูล เป็นต้น เขียนจำนวน 1-2 ย่อหน้า

**ผลการวิจัย**

  เสนอผลการวิจัยที่ชัดเจนตามวัตถุประสงค์

  นำเสนอข้อมูลให้ชัดเจนในรูปแบบของตารางและภาพประกอบ ซึ่งจะพิมพ์เป็นสีต่าง ๆ ก็ได้

  ต้องมีหมายเลขกำกับแต่ละตาราง ให้พิมพ์หมายเลขลำดับของตารางและชื่อตารางไว้คนละบรรทัด โดยพิมพ์ชิดขอบซ้ายมือของกระดาษด้านบนของตาราง ถ้าชื่อตารางยาวกว่า 1 บรรทัด ให้ขึ้นบรรทัดใหม่ โดยให้อักษรตัวแรกตรงกับชื่อตารางในบรรทัดแรก และให้เว้นแถวว่าง 1 แถวก่อนและหลังพิมพ์ตาราง ให้พิมพ์คำอธิบายไว้ใต้ตาราง

  ต้องมีหมายเลขกำกับแต่ละภาพประกอบ ให้พิมพ์หมายเลขลำดับของภาพ ชื่อ และ/ หรือ คำอธิบายไว้ใต้ภาพ และให้เว้นแถวว่าง 1 แถวก่อนและหลังพิมพ์ภาพประกอบ

  เขียนจำนวน 1-3 ย่อหน้า

**อภิปรายผล**

  นำเสนอบทความวิชาการและบทความวิจัย ผลการวิจัยโดยการอ้างโยงทฤษฎีเพื่อมาสนับสนุนหรือเห็นแย้งที่สมเหตุสมผล

  เขียนจำนวน 1-2 ย่อหน้า

**สรุปผล**

  สรุปประเด็นหลักๆ ของผลการวิจัย เขียนจำนวน 1-2 ย่อหน้า

**ข้อเสนอแนะ**

  เขียนข้อเสนอแนะเพื่อนำผลการวิจัยไปใช้ให้เกิดประโยชน์และเสนอแนะเพื่อการทำวิจัยในครั้ง

ต่อไป เขียนจำนวน 1-2 ย่อหน้า

**การอ้างอิง**

 ใช้ระบบการอ้างอิงแบบแทรกในเนื้อหา โดยใช้ระบบนาม-ปี (Author-Year) ตามรูปแบบ APA ที่กำหนด และเอกสารอ้างอิงทุกรายการที่ปรากฏในบทความต้องมีรายชื่อปรากฏอยู่ในรายการเอกสารอ้างอิงด้วย

**ภาพประกอบ**

  สามารถนำเสนอภาพหรือรูปประกอบ (ถ้ามี) ที่เกี่ยวเนื่องกับหัวข้อบทความวิชาการและบทความวิจัยในโปสเตอร์ได้

**การติดตั้งโปสเตอร์**

  ผู้จัดประชุมจะจัดเตรียมบอร์ดโปสเตอร์ขนาด 120x80 และ สก๊อตเทป หรือกาว 2 หน้า เป็นต้น ไว้ให้ผู้นำเสนอ และติดป้ายชื่อของผู้นำเสนอและลำดับเลขกำกับไว้

  ผู้นำเสนอนำโปสเตอร์ไปติดตั้งบริเวณห้องประชุมช้างเผือก ชั้น 3 อาคาร 41 คณะครุศาสตร์ ในวันที่ 2 พฤษภาคม 2567 ตั้งแต่เวลา 12.00 – 17.00 น.

  ให้ปลดโปสเตอร์ออกในวันที่ 3 - 4 พฤษภาคม 2567 หลังการประชุมวิชาการเสร็จสิ้น

**การนำเสนอโปสเตอร์**

  เวลา 13.00 น. ผู้นำเสนอเตรียมพร้อมอยู่ที่บอร์ดโปสเตอร์ของตัวเองเพื่อรอนำเสนองานวิจัยและตอบคำถามของผู้ทรงคุณวุฒิที่มหาวิทยาลัยแต่งตั้ง และคอยถาม-ตอบผู้สนใจที่เดินไปเยี่ยมชมบอร์ดโปสเตอร์

 ผู้จัดประชุมจะเตรียมชื่อและลำดับเลขบอร์ดโปสเตอร์ไว้ให้ตามจุดต่าง ๆ ที่กำหนด ห้ามผู้นำเสนอเคลื่อนย้ายบอร์ดโปสเตอร์ที่มีชื่อและลำดับเลขกำกับไว้แล้ว

 ผู้นำเสนอต้องแขวนป้ายห้อยคอ เมื่ออยู่ในบริเวณการนำเสนองานวิจัยแบบโปสเตอร์

 **(ตัวอย่าง)**

**ตราสถาบัน** **ชื่อเรื่องวิจัย……………………..………………….…….…**  **รูปผู้นำเสนอ**

 **ชื่อผู้นำเสนอ………………………………………………...**

 **หน่วยงานที่สังกัด…………………………………………..**

**บทคัดย่อ**

.................................................................................

**1. บทนำ**

.................................................................................

**2. วัตถุประสงค์**

.................................................................................

**3. วิธีดำเนินการวิจัย**

.................................................................................

**4. ผลการวิจัย**

.................................................................................

**5. อภิปรายผล**

.................................................................................

**6. สรุปผลการวิจัย**

.................................................................................

**7. ข้อเสนอแนะ**

.................................................................................

**เอกสารอ้างอิง**

**สามารถใส่ภาพประกอบงานวิจัย (ถ้ามี) ได้**